《捣衣曲》
明代·曾爟

捣衣复捣衣，空闺月冷风凄凄。风前高下声零乱，客中听得偏肠断。

断肠应折大刀头，破镜上天过一秋。更深力尽闻私语，夫戌边城几寒暑。

新衣岁岁寄征人，寄到边城衣不新。客行虽远有归日，久戌何时见家室。

愿令今古无别离，夫耕妇织常相随。

作者简介：（1345—1407）明苏州府吴江人，字日章。少为郡学生。洪武十七年，以岁贡授黄陂知县。有政声。累迁为翰林院侍读。永乐元年，与修《永乐大典》。出使安南为副使。后从张辅等攻安南，文檄皆出其手。病卒于军中。